b'\n_START_ARTICLE_\nPronunciaci\xc3\xb3 rebuda\n_START_PARAGRAPH_\nLa pronunciaci\xc3\xb3 rebuda (Received Pronunciation en angl\xc3\xa8s, abreviat com RP) \xc3\xa9s la manera de pronunciar de l\'angl\xc3\xa8s habitual al Regne Unit, definit al Concise Oxford English Dictionary com "la pronunciaci\xc3\xb3 habitual de l\'angl\xc3\xa8s tal com es parla al sud d\'Anglaterra" (the standard accent of English as spoken in the south of England), tot i que tamb\xc3\xa9 es pot escoltar en parlants nadius a tot Anglaterra i Gal\xc2\xb7les. Peter Trudgill va estimar, el 1974, que el 3% dels habitants brit\xc3\xa0nics eren parlants RP, per\xc3\xb2 aquesta estimaci\xc3\xb3 ha estat molt q\xc3\xbcestionada per l\'expert en fon\xc3\xa8tica J. Windsor Lewis._NEWLINE_El RP disfruta d\'un gran prestigi social a la Gran Bretanya, essent considerat el dialecte d\'aquells amb poder, diners i influ\xc3\xa8ncia, tot i que pot percebre\'s negativament, per part d\'uns sectors, a l\'associar-se amb privilegis immerescuts. Des de la d\xc3\xa8cada de 1960 s\'ha estat m\xc3\xa9s permissiu amb altres varietats regionals d\'Anglaterra a l\'educaci\xc3\xb3._NEWLINE_L\'estudi del RP nom\xc3\xa9s s\'ha centrat en la pronunciaci\xc3\xb3, mentre que l\'Standard English, el Queen\'s English, l\'Oxford English i el BBC English tamb\xc3\xa9 tenen en compte altres mat\xc3\xa8ries com la gram\xc3\xa0tica, el vocabulari i l\'estil. Un individu que utilitza la pronunciaci\xc3\xb3 rebuda parla, habitualment, en angl\xc3\xa8s est\xc3\xa0ndart.'